
R E F E R A T    D E   A P R O B A R E
privind aprobarea încheierii unui protocol de colaborare între Municipiul Brad și Administrația Bazinală de Apă Crișuri Oradea pentru executarea unor lucrări de decolmatare și amenajare pe cursul de apă Valea Bradului, 
pe teritoriul municipiului Brad, județul Hunedoara



Potrivit art. 4 alin. 2 din Legea Apelor nr. 107/1996 prevede faptul că ”apele din domeniul public se dau în administrarea Administraţiei Naţionale Apele Române de către autoritatea publică centrală din domeniul apelor, în condiţiile legii”.
Printre activitățile Administraţiei Naţionale "Apele Române" sunt și acelea prevăzute de art. 8 alin. 1 pct. 1 și pct. 32  din același act normativ, respectiv ”exploatarea, întreţinerea şi repararea infrastructurii naţionale de gospodărire a apelor aflate în administrarea sa, a albiilor minore ale cursurilor de apă, a cuvelor lacurilor şi bălţilor în starea lor naturală sau amenajată, a falezei şi plajei mării, a zonelor umede şi a celor protejate, aflate în administrare”, respectiv ”asigurarea promovării lucrărilor de întreţinere şi reparaţii, a lucrărilor de gospodărire a apelor din administrare, precum şi a altor lucrări necesare desfăşurării activităţii”.
	Cu toate acestea, conform prevederilor art. 12 alin. 1 și alin. 2 lit. d ”(1) Consiliile locale pot stabili ca unele dintre obiectivele vizând buna gospodărire, întreţinere, curăţenie şi infrumusetare a localităţilor să fie realizate, integral sau parţial, prin contribuţia directă a cetăţenilor.
(2) Obiectivele prevăzute la alin. (1) se stabilesc de consiliile locale, prin hotărâre adoptată cu votul majorităţii consilierilor în funcţie, şi pot consta în: […] d) curăţarea cursurilor de apă, a lacurilor şi bălţilor, precum şi a malurilor acestora”.
	Întrucât cursul de apă Valea Brad de pe teritoriul municipiului Brad prezintă un pericol iminent de inundare a multor locuințe din imediata lor vecinătate, precum și a unor însemnate suprafețe de teren agricol, ne-am adresat, în mai multe rânduri, Administrației Bazinale de Apă Crișuri pentru demararea procedurii de decolmatare și amenajare a cursului acestuia.
	În urma solicitărilor, Administrația Bazinală de Apă Crișuri, prin adresa înregistrată la Primăria Municipiului Brad sub nr. 31839/10.06.2025, a comunicat faptul că s-a stabilit executarea unor lucrări de decolmatare și recalibrare albie pe cursul de apă indicat și, totodată, a transmis spre aprobare un protocol de colaborare în acest sens.
	În contextul celor de mai sus am inițiat prezentul proiect de hotărâre prin care am propus aprobarea încheierii unui protocol de colaborare între Municipiul Brad și Administrația Bazinală de Apă Crișuri Oradea pentru executarea unor lucrări de decolmatare și amenajare pe cursul de apă Valea Brad, pe teritoriul municipiului Brad, județul Hunedoara și  îl supun spre dezbatere și aprobare plenului Consiliului Local al Municipiului în forma prezentată.
Am mai propus, împuternicirea Primarului Municipiului Brad, domnul Florin Cazacu, ca în numele și pentru Municipiul Brad să semneze protocolul de colaborare.
Invoc în susţinerea propunerii mele prevederile art. 8 lit. b) și lit. k) și ale art. 12 alin. (1) și alin. (2) lit. d) din O.G. nr. 21/2002 privind gospodărirea localităților urbane și rurale, cu modificările și completările ulterioare, ale art. 2 lit. a) și lit. b), art. 3 alin. (1) și a alin. ( 11), art. 4 alin. (2) și ale art. 19 alin. (1) din Legea Apelor nr. 107/1996, cu modificările și completările ulterioare, ale art. 5 pct. 1, pct. 2, pct. 3, pct. 5 și pct. 10, art. 8 alin. (1) pct. 1, pct. 3, pct. 7 și pct. 32 și ale art. 8 alin. (2) din H.G. nr. 1176/2005 privind aprobarea Statutului de organizare și funcționare a Administrației Naționale Apele Române, actualizată, cu modificările și completările ulterioare, ale art. 129 alin. (1), alin. (2) lit. b), lit. c) și lit. e), alin. (4) lit. e) și lit. g), alin. (7) lit. i) și lit. r) și alin. (9) lit. a) și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4  din Legea nr. 554/2004 a contenciosului administrativ, actualizată.

